Erichthodes

Erichthodes er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Middelsstore sommerfugler med avrundede vinger. Disse artene er mørkbrune slik at undersidens mørke tverrstreker ikke kommer tydelig fram. Noen arter har i tillegg en gulhvit tverrstripe. På undersiden er det noen øyeflekker, særlig på bakvingen, som kan være ganske store og ha hvit kjerne.
Oversiden er ensfarget mørkbrun.

 Levevis 
Disse sommerfuglene lever i tropisk regnskog og annen skog. De finnes gjerne i nærheten av bekker der det vokser bambus, som trolig er larvenes fødeplanter. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

 Utbredelse 
Slekten er utbredt over det meste av Sør-Amerika, fra Colombia og Guyana i nord til Argentina i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Euptychiina
 Slekten Erichthodes Forster, 1964
 Erichthodes antonina (Felder & Felder, 1867)
 Erichthodes arius (Weymer, 1911)
 Erichthodes jovita (Felder & Felder, 1867)
 Erichthodes julia (Weymer, 1911)
 Erichthodes narapa (Schaus, 1902)

 Kilder 
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5
 Markku Savela's Lepidoptera and some other life forms: Sjekkliste over artene. Hentet 11.1. 2012.

 Eksterne lenker 

 Brower, A.V.Z. (2006) Erichthodes på Tree of life
 Bildegalleri over Euptychiina
 Bilder av Erichthodes antonina
 Bilder av Erichthodes julia

Kategori:Ringvinger
Kategori:Sommerfugler formelt beskrevet i 1964
Kategori:Dyr formelt beskrevet av Walter Forster